**Trece-ma valea**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rând pe rând,

Cărţile fug,

Arse pe rug.

Gânduri scântei,

Iambi şi trohei

Cad în noroi.

Oamenii goi,

Plini de nevoi,

Plâng la altare.

Din lumânare

Curge doar ură,

Fără măsură!

Arde asfaltul.

Eu sunt un altul,

Nu mă mai ştiu.

Suflet pustiu

Unde mi-e ţara?

Unde e sara,

Bucium pe deal?

Turmele-l urc?

Viaţa-mi aburc

Ca pe-o desagă

Amară-dragă.

Spatele doare

Prins în tăişul

De duşmănie.

Cine mai ştie

Cine ţi-e frate,

Cine ţi-e văr?

Tragem de păr

Feţe din carte,

Pixeli murdari.

Nu miliardari

Rup România

Ci doar mânia

Celor ce-şi fură

Limba din gură

Şi-o duc la piaţă.

Dă-ne povaţă

Tată ceresc

Să ne-mpăcăm!

Oricât urlăm

Lângă palate,

Nu e dreptate

Ci doar orgolii.

Strâmbe fotolii

Poartă şezuturi

Care gândesc.

Totu-i dantesc,

Cărţile ard,

Moare istoria,

Ne fug străbunii!

Gloria trecută

E descusută

De pe drapel.

Suntem o turmă

Dusă din urmă,

Noi n-avem ţel.

Lumea-I la fel

Şi fără noi

Si fără ei.

Săbii idei nu mânuim

Ci ne sfârşim

Prinşi într-o plasă,

Din sfoară groasă,

Negru năvod.

Gânduri mă rod

Ca nişte viermi

Mult prea grăbiţi.

Hoarde de biţi

Fură lumina.

Nu-mi pot lua vina

Să stau o viaţă

Pe canapea.

Oricât de grea,

Dă-mi Doamne Calea,

Trece-mă valea!